Oslo Fusion International Film Festival

Oslo/Fusion International Film Festival, tidligere kjent som Skeive Filmer, er en av Norges eldste filmfestivaler, og den eneste med fokus på filmer med, av og for LHBTQIA2S / QTIBIPOC personer og øvrige som identifiserer seg innenfor disse gruppene. Festivalen ble grunnlagt i 1989 under navnet Homofilmklubben, og var organisert i Norsk filmklubbforbund. Filmfestivalen er nå en frivillig forening, registrert i Frivillighetsregistret. 

Festivalens administrative og kunstneriske leder, Bard Ydén startet som programmerer i festivalen i 2003. Han overtok som administrativ og kunstnerisk leder i 2007, frem til 2016 hvor Vanja Ødegård overtok lederrollen med Ydén som rådgiver. Ydén trådte tilbake som leder i 2017, en rolle han fremdeles innehar pr. 2023.

I 2015 byttet festivalen navn fra Skeive Filmer, Oslo Gay & Lesbian Film Festival til Oslo/Fusion internasjonale filmfestival for å åpne opp og være mer inkluderende i programmeringen. Festivalen viser spillefilmer, dokumentarfilmer og kortfilmer med tematikk rundt seksuell legning, kjønns- og personlig identitet, annerledeshet fra alle verdenshjørner. Stikkord er identitet og legning, kjønn og kjønnsuttrykk, sex og seksualitet, ungdom og eldre, kroppspolitikk og -funksjonalitet, rase og etnisitet, kulturelle og etniske minoriteter, skeiv kunst og kultur, feminisme, politikk og menneskerettigheter samt øvrig annerledeshet i et primært hvitt, heteronormativt samfunn. 

Festivalen er en arena der alle er velkomne og hvor alle skal føle seg trygge.

Med et sterkt programinnhold som får oppmerksomhet utenfor Norges landegrenser, ble festivalen bl.a. inkludert på MovieMaker Magazine og liste 20 Fantastic LGBTQ+ Film Festivals, og i 2018 utropte det norske filmbransjemagasinet Rushprint Oslo/Fusion som den norske filmfestivalen som er best på mangfold.

Den 33. utgaven av Oslo/Fusion Int. Film Festival går av stabelen 22. til 29. september 2023 på Cinemateket i Oslo, Salt Art & Music og Vega scene.

 Prisvinnere 
 År  Beste spillefilm  Beste dokumentar  Beste kortfilm  Beste ungdomsfilm  Blikks publikumspris2022 (MX)Regi: (Uýra - A Retomada da Floresta) (BR)Regi: A Wild Patience Has Taken Me Here(Uma paciência selvagem me trouxe até aqui) (BR)Regi: Close (BE/FR)Regi: Lukas Dhont Elephant (Słoń) (PL) Regi: Kamil Krawczycki
 Nelly & Nadine (NO,BE) Regi: Magnus Gerttens
 My almost first time (US) Regi: Charles Lum, Todd Verow2021Dating Amber (IR)Regi: David FreyneFlukt (Flugt) (DK,BE,NO)Regi: Jonas Poher RasmussenDustin (FR)Regi: Naïla GuiguetDating Amber (IR)Regi David Freyne Poppy Field (RO), Regi: Eugen Jebeleanu
 Flukt (Flugt) (DK,BE,NO) Regi. Jonas Poher Rasmussen
 God's Daughter Dances (KO), Regi: Sung-Bin Byun2020Lingua Franca (US)Regi: Isabel SandovalWelcome to Chechnya (US)Regi:David FranceAre You Hungry? (FI)Regi: Teemu NiukkanenAlice Júnior (BE)Regi:  Gil Baroni Cicada (US), Regi: M. Fifer, K. Mulcare
 Morgana (AUS), Regi: I. Peppard, J. Hess
 Night Ride (NO) Regi: Eirik Tveiten2019Knives and Skin (US)Regi: Jennifer ReederI am Anastasia (Ich bin Anastasia) (DE)Regi: Thomas LadenburgerInvisible Women (US)Regi: Alice SmithChanging the Game (US)Regi: Michael Barnett En kniv i hjertet (FR) Regi: Yann Gonzalez
 (Ingen priser utdelt i dokumetarklassen)
 Knus meg (NO) Regi: Irasj Asanti2018 Sauvage (FR), Regi: Camille Vidal Naquet 
 Skate Kitchen (US), Regi: Crystal MoselleSilvana - vekk meg når dere har våknet(Silvana: Väck mig när ni vaknat) (SE)Regi: M. Gustavson, O. Kastebring, C. TsiobanelisShadow Animals (Skuggdjur) (SE)Regi: Jerry CarlssonGirl (BE/FR)Regi: Lukas Dhont Mapplethorpe (US) Regi. Ondi Timoner
 Silvana - vekk meg når dere har våknet (SE)
 Call Me a Ghost (DE) Regi: Noel Alejandro

 Referanser 

 Eksterne lenker 
 Oslo/Fusion på Faceboook
 Oslo/Fusion på Instagram (@oslofusion)

Kategori:Filmfestivaler i Norge
Kategori:Festivaler i Oslo